Anaičių senosios kapinės
55°52′24″š. pl. 21°05′02″r. ilg.﻿ / ﻿55.8734°š. pl. 21.0840°r. ilg.﻿ / 55.8734; 21.0840 Anaičių senosios kapinės – kapinės Palangos mieste, buvusio Anaičių kaimo teritorijoje, Anaičių g. 3. 1993 m. liepos 8 d. įtrauktos į Kultūros vertybių registrą (unikalus objekto kodas 16685). Kapinės aptvertos metalinio tinklo tvora. Valstybės saugomo objekto statusas kapinėms suteiktas dėl jų vertingųjų dailės ir memorialinių savybių. Yra nemažai memorialinių mažosios kraštovaizdžio architektūros statinių ir vaizduojamojo meno formų, išskiriama 14 kalto metalo antkapinių kryžių. Apibūdinamos kaip viena iš Klaipėdos krašto išskirtinių vietų, vienos tvarkingiausių etnografinių liuteronų kapinių. Liuteroniškoms kapinėms būdingi lieti ar kalti kryžiai, „tablyčios“, granitinės ir marmurinės lentelės šiose kapinėse išlikusios žymiai geriau nei Karklės kaimo I senosiose kapinėse.